O‘zbekistonda davlat budjetiga asosiy daromad QQSdan tushishi kutilmoqda

Davlat budjetiga asosiy daromad qo‘shilgan qiymat solig‘i (QQS)dan tushishi kutilmoqda, deb yozadi Spot Moliya vazirligi tomonidan chop etilgan fuqarolar uchun budjetga tayanib.

2018-yilda budjet daromadlari 62 trillion so‘m miqdorida prognoz qilinmoqda, shuning 92 foizi soliqlar va boshqa majburiy to‘lovlardan shakllanadi.
62 trillion so‘mning katta qismi — 22 trillioni QQSga to‘g‘ri kelmoqda. Undan keyin aksiz solig‘i (8,3 trillion), yer osti boyliklaridan foydalanganlik uchun soliq (6,2 trillion), jismoniy shaxslarning daromadlaridan olinadigan soliq (5,1 trillion) va yuridik shaxslar daromadlaridan olinadigan soliq (2,5 trillion)dan daromadlar keladi.